PATVIRTINTA

Šilalės rajono savivaldybės administracijos direktoriaus 2021 m. sausio 12 d. įsakymu Nr. DĮV-50

**BIJOTŲ seniūnijos Kūriko**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Bijotų seniūnijos kūrikas (toliau – kūrikas) yra kvalifikuotas darbuotojas, dirbantis pagal darbo sutartį.

2. Pareigybės lygis – C.

3. Pareigybės pavaldumas – kūrikas tiesiogiai pavaldus Bijotų seniūnijos seniūnui (toliau – seniūnas).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją;

* 1. išmanyti Vidaus darbo tvarkos taisykles, vadovautis darbo saugos reikalavimais, kūriko saugos ir sveikatos instrukcija, seniūnijos nuostatus ir šį pareigybės aprašymą, laikytis priešgaisrinės saugos taisyklių.

**III SKYRIUS**

**ŠIAS PAREIGAS EINANČIO DARBUOTOJOS FUNKCIJOS**

5. Šias pareigas einantis darbuotojas vykdo šias funkcijas:

5.1. priimdamas pamainą, patikrina:

5.1.1. apsauginių vožtuvų, vandens lygio rodyklių, manometrų ir maitinimo sistemos tvarkingumą;

5.1.2. kūryklos ir dujotakių, uždarymo ir reguliavimo armatūros būklę;

5.1.3. dūmsiurbių ir ventiliatorių būklę, natūralią trauką;

5.1.4. katilo užpildymą vandeniu, siurblių būklę;

5.1.5. ar nesisiurbia vanduo per liukų dangčius, flanginius sujungimus ir armatūrą, suvirinimo siūles ar sujungimus kniedėmis;

5.2. prieš darbo pradžią susipažįsta su įrašais budėjimo žurnale ir patikrinęs katilo bei visų jo įrenginių techninę būklę, nustatyta tvarka priima pamainą;

5.3. katilinėje turi būti vedamas budėjimo žurnalas, kuriame pasirašo priimdamas ir perduodamas pamainą, žymi agregatų paleidimo ir stabdymo laiką, visus pastebėtus trūkumus katilų bei kitų įrengimų darbe;

5.4. susidarius avarinei situacijai, nedelsdamas stabdo katilą ir praneša seniūnui;

5.5. pasibaigus kūrenimo sezonui palieka sutvarkytus katilus: išleidžia vandenį, išplauna katilus ir sistemą, išvalo iš katilų, kūryklų, dujotakių ir nuvalo nuo išorinių katilų paviršių pelenus bei suodžius;

5.6. pastebėjęs gaisrą, nedelsdamas apie tai praneša ugniagesiams ir seniūnui, gesina gaisro židinį turimomis gesinimo priemonėmis;

5.7. prižiūri, kad būtų tvarkingi katilai ir kiti įrengimai, patalpose laikosi švaros ir tvarkos;

5.8. kūrenimo sezono metu suruošia atvežtą kurą (malkas) kitam kūrenimo sezonui;

5.9. darbe nevartoja alkoholinių gėrimų bei narkotinių medžiagų, rūko tik tam skirtose vietose;

5.10. vykdo kitus Savivaldybės administracijos direktoriaus, direktoriaus pavaduotojo, seniūno nenuolatinio pobūdžio pavedimus ir įpareigojimus savo kompetencijos ribose.

**IV SKYRIUS**

**ATSAKOMYBĖ**

6. Šias pareigas vykdantis darbuotojas atsako už:

6.1. tinkamą darbo laiko naudojimą;

6.2. priskirtų funkcijų vykdymą;

6.3. saugos darbe, priešgaisrinės saugos, kūriko saugos ir sveikatos instrukcijų laikymąsi;

6.4. žalą, padarytą įstaigai dėl jo kaltės ar neatsargumo;

6.5. švarą ir tvarką prižiūrimoje patalpose;

6.6. pašalinių asmenų buvimą darbo vietoje (katilinėje);

6.7. savo funkcijų netinkamą vykdymą Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Susipažinau\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas ir pavardė)\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (data)  |  |   |

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (data)